CELEX: 62014TN0755
Language: el
Date: 2014-11-14 00:00:00
Title: Υπόθεση T-755/14: Προσφυγή της 14ης Νοεμβρίου 2014 — Herbert Smith Freehills κατά Επιτροπής

26.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/37
            
         Προσφυγή της 14ης Νοεμβρίου 2014 — Herbert Smith Freehills κατά Επιτροπής
   (Υπόθεση T-755/14)
   (2015/C 026/48)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Herbert Smith Freehills LLP (Λονδίνο, Ηνωμένο Βασίλειο) (εκπρόσωπος: P. Wytinck, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την από 24 Σεπτεμβρίου απόφαση GESTDEM 2014/2070 της Ευρωπαϊκής Επιτροπής, και
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα της προσφεύγουσας.
            
         
      Λόγοι και κύρια επιχειρήματα
   
   Με την προσφυγή της η προσφεύγουσα ζητεί την ακύρωση της από 24 Σεπτεμβρίου 2014 αποφάσεως GESTDEM 2014/2070, με την οποία η Επιτροπή απέρριψε το αίτημα της προσφεύγουσας να της δοθεί, βάσει του κανονισμού 1049/2001 (1), πρόσβαση σε ορισμένα έγγραφα που σχετίζονται με την έκδοση της οδηγίας 2014/40/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την κατασκευή, την παρουσίαση και την πώληση προϊόντων καπνού και συναφών προϊόντων και την κατάργηση της οδηγίας 2001/37/ΕΚ (2).
   Προς στήριξη της προσφυγής της η προσφεύγουσα προβάλλει τρεις λόγους ακυρώσεως.
   
               1.
            
            
               Με τον πρώτο λόγο ακυρώσεως προβάλλεται ότι η Επιτροπή παρέβη το άρθρο 4, παράγραφος 2, του κανονισμού (ΕΚ) 1049/2001, στο μέτρο που κανένα από τα μη γνωστοποιηθέντα έγγραφα που εντόπισε η Επιτροπή δεν εμπίπτει στο πεδίο της εξαιρέσεως για λόγους προστασίας των δικαστικών διαδικασιών.
            
         
               2.
            
            
               Με τον δεύτερο λόγο ακυρώσεως προβάλλεται ότι η Επιτροπή παρέβη το άρθρο 4, παράγραφος 2, του Κανονισμού (ΕΚ) 1049/2001, στο μέτρο που ορισμένα από τα μη γνωστοποιηθέντα έγγραφα που εντόπισε η Επιτροπή δεν εμπίπτουν στο πεδίο της εξαιρέσεως σχετικά με την προστασία των νομικών γνωμοδοτήσεων.
            
         
               3.
            
            
               Με τον τρίτο λόγο ακυρώσεως προβάλλεται ότι η Επιτροπή παρέβη το άρθρο 4, παράγραφος 2, του κανονισμού 1049/2001, στο μέτρο που υφίσταται υπέρτερο δημόσιο συμφέρον για τη γνωστοποίηση των εγγράφων που εντοπίσθηκαν σύμφωνα με το αίτημα της προσφεύγουσας για πρόσβαση στα έγγραφα.
            
         
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).
   
      (2)  ΕΕ 2014, L 127, σ. 1.